Գրեթե մեկ տարի շարունակված բոյկոտից հետո Գյումրիի ավագանու «Բարգավաճ Հայաստան» խմբակցությունը վերջապես որոշել է, որ սեպտեմբերի 12-ից մասնակցելու է ավագանու աշխատանքներին։ Հիշեցնենք, որ ՏԻՄ ընտրություններում «Բալասանյան» դաշինքն ավելի քիչ ձայներ էր հավաքել, քան 3 ընդդմադիր ուժերը միասին։ Ընտրություններից հետո, սակայն, ՀՎԿ-ից ու ԲՀԿ-ից մեկական մանդատ բոնուսային կարգով բաժին հասավ «Բալասանյան» դաշինքին, ինչի արդյունքում քաղաքապետի պաշտոնն էլ երկրորդ անգամ ստանձնեց Սամվել Բալասանյանը: Այդ ժամանակ էլ ընդդիմադիր թևը որոշեց բոյկոտել և դիմեց Սահմանադրական դատարան: Բայց հաջողության չհասնելով՝ երեք ուժերը պայմանավորվել էին, որ ամեն մեկն ինքնուրույն որոշում կկայացնի բոյկոտը շարունակելու կամ դադարեցնելու հետ կապված: Եվ հիմա ստացվեց այնպես, որ բոլորն էլ դադարեցնում են բողոքը և վերադառնում են: